**Rochdale** er en markedsby i Stor-Manchester. Den er administrasjonssenter og største by i distriktet Rochdale. Den ligger ved foten av naturområdet South Pennines ved elven Roch, 8,5 km nord-nordvest for Oldham, 15,8 km nord-nordøst for byen Manchester. Rochdale er omgitt av flere mindre bosetninger som til sammen utgjør det administrative distriktet Rochdale med en befolkning på 211 699 innbyggere ved folketellingen i 2011. Byen Rochdale har en befolkning på 107 926 innbyggere i 2011.

Historie
--------

Historisk en del av Lancashire, Rochdales nedtegnede historie begynner med oppslag i *Domesday Book* i 1086 hvor det er omtalt som godset *Recedham*. Middelalderens sogn Rochdale var en inndeling i hundred Salford og en av de største kirkesogn i England som omfattet flere bysamfunn. Ved 1251 hadde Rochdale blitt betydningsfullt nok til å ha blitt gitt et kongelig charter. Som en konsekvens blomstret byen til å bli et senter for nordlige Englands ullhandel, og tidlig på 1700-tallet ble den beskrevet som «bemerkelsesverdig for sine mange rike handelsmenn».

Under den industrielle revolusjon vokste Rochdale fram som en betydelig by for bomullsspinnerier og fabrikasjon av tekstiler. Den fikk en voldsom vekst og blant de aller først industrialiserte byer Rochdalekanalen — en av de betydelige brede kanaler for skipstrafikk i Storbritannia — var hovedtransportåren for frakt av bomull, ull og kull til og fra området. De samfunnsøkonomiske endringene som Rochdales tekstilindustri brakte med seg førte til status som borough. Byen forble en dominerende bosetning i regionen. På midten av 1900-tallet fikk denne industrien en bratt tilbakegang inntil den opphørte helt.

Byen er kjent som fødestedet til kooperativbevegelsen, og de opprinnelige prinsippene for kooperativer er kjent som Rochdale-prinsippene.

Distriktet Rochdale, inkludert byen, har blitt stadig mer etnisk mangfoldig mellom 2001 og 2011, og hvor antallet innbyggere fra pakistansk opprinnelse har doblet seg fra 15 829 i 2001 til 22 265 i 2011. Andre etniske grupper, inkludert kinesiske, svarte afrikanere og karibiske, har også økt. I samme periode har innbyggere av irsk, engelsk, walisisk og skotsk bakgrunn gått tilbake 176 000 til 166 481 innbyggere på et tiår.

Referanser
----------

1. ↑  «Greater Manchester Gazetteer». *Greater Manchester County Record Office*. Places names – O to R. Arkivert fra originalen den 18. juli 2011
2. ↑  ««Rochdale MBC population 2011»». Arkivert fra originalen 14. mars 2016. Besøkt 22. februar 2016.
3. ↑  «Rochdale (Greater Manchester)», *City Population*
4. ↑  Godman, Pam (1996): *Images of England: Rochdale*. ISBN 1-84588-173-7.
5. 1 2 3  McNeil, R. & Nevell, M (2000): *A Guide to the Industrial Archaeology of Greater Manchester*. Association for Industrial Archaeology. ISBN 0-9528930-3-7.
6. ↑  «The changing face of Rochdale: Details from the 2011 Census revealed», *Manchester Evening News* 10. januar 2013

Litteratur
----------

* Nicholls, Robert (2004): *Curiosities of Greater Manchester*. Sutton Publishing. ISBN 0-7509-3661-4.

Eksterne lenker
---------------

* Offisielt nettsted Rediger på Wikidata

* (en) Rochdale – kategori av bilder, video eller lyd på Commons Rediger på Wikidata

 Rochdale hos Wikivoyage

* Rochdale Metropolitan Borough Council
* Development Arm of Rochdale Development Agency (RDA), forener privat og offentlig sektor for byfornyelse
* Statistikk og kart over Rochdale Borough

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** VIAF **·** GND **·** LCCN **·** NKC **·** GeoNames **·** MusicBrainz
 |